Държавен вестник, бр. 44, 2011 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  44
до трите метода на асистирана репродукция на 
всички жени, навършили съответната възраст, 
без значение на индивидуалния им здравен 
статус и потенциални възможности за провеж­
дане на процедури по асистирана репродукция. 
Установяването на конкретната възраст от 43, 
респ. 45 години, като достатъчен критерий за 
контраиндикация за достъп до асистирана репро­
дукция представлява недопустимо формулирана 
в подзаконов акт фикция, след като не е обвър­
зана с обективни медицински критерии, пред­
ставляващи противопоказания за тази дейност. 
Изключването на възможността за конкретна 
преценка на състоянието на жената пациент и 
потенциалната възможност за провеждане на 
процедура по асистирана репродукция проти­
воречи на разпоредбата на ал. 2 на чл. 130 от 
Закона за здравето, която изисква провеждане на 
медицински изследвания, гарантиращи здравето 
на потомството, като условие за извършването 
є. Само персонално направената преценка с 
оглед изискванията на строго медицинските 
стандарти следва да обоснове отказ да се из­
върши асистирана репродукция. 
Предвид изложеното неоснователен е дово­
дът на министъра на здравеопазването, изразен 
чрез процесуалния му представител, че уста­
новеният критерий „напреднала репродуктивна 
възраст – жени, навършили 45, респ. 43 и повече 
години“ е медицински по своя характер. 
Не могат да бъдат приети и доводите на от­
ветната страна за създаване на спорните текстове 
като израз на функцията за закрила и опазване 
на здравето на гражданите, предвид случаите 
на нежелани реакции и противопоказания при 
прилагане на хормонална стимулация, с цел 
да не се допуска риск за живота и здравето 
на жени в напреднала репродуктивна възраст. 
Опазването на здравето на гражданите като 
състояние на пълно физическо, психическо 
и социално благополучие, формулирано като 
национален приоритет от чл. 2 на Закона за 
здравето, е гарантирано от държавата чрез 
принципите на равнопоставеност при ползване 
на здравни услуги и осигуряване на достъпна 
и качествена здравна помощ (т. 1 и 2 на чл. 2 
от Закона за здравето). По смисъла на т. 21 
от допълнителните разпоредби на Закона за 
здравето асистирана репродукция представляват 
диагностични и лечебни методи, чрез които се 
цели преодоляване на безплодието и които се 
осъществяват в специализирани центрове, т.е. 
осъществяването на асистирана репродукция е 
свързано с ползване на здравни услуги. Раздел І 
на глава трета от Закона за здравето, озаглавен 
„Достъпност и качество на медицинската по­
мощ“, в текстовете на чл. 79 и 80  разпорежда, 
че медицинската помощ в Република България 
се осъществява чрез прилагане на утвърдени от 
медицинската наука и практика методи и техно­
логии, като качеството на медицинската помощ 
се основава на медицински стандарти, утвърдени 
по реда на чл. 6, ал. 1 от Закона за лечебните 
заведения и Правилата за добра медицинска 
практика. Разпоредбата на чл. 81 прогласява 
принципите, при които се реализира правото 
на достъпна медицинска помощ, като посочва 
равнопоставеността и зачитането на правата на 
пациента. Прочитът на посочените разпоредби 
задължава органа по ал. 3 на чл. 130 ЗЗ да одо­
бри медицински стандарт, съобразен не само с 
утвърдени от медицинската наука и практика 
методи и технологии, но и осигурявайки равни 
възможности за всички, които се нуждаят от 
медицинската помощ, при зачитане на техните 
права. Изискването на ал. 1 на чл. 130 ЗЗ за 
получаване на информирано съгласие предста­
влява гаранцията, че отделното лице ще вземе 
решение за провеждане на съответна процедура 
след получаване на необходимата информация 
(т. 15 от допълнителните разпоредби на Закона 
за здравето), включително рисковете, които тя 
крие за неговото здраве.   
Изложеното налага извода на съда за проти­
воречие на нормите на т. 3.6.7, т. 3.8.5 и т. 3.10.7 
от раздел VІ на приложение № 1 (Медицински 
стандарт „Асистирана репродукция“) към чл. 1, 
ал. 1, т. 1 на Наредба № 28 от 20.06.2007 г. за 
дейности по асистирана репродукция на раз­
поредбите на чл. 2 във връзка с чл. 81 и 130 
от Закона за здравето. 
Законът за здравето въплъщава нормите на 
чл. 1, 2, 11 и 23 от Конвенцията за защита на 
правата на човека и на човешкото достойнство 
във връзка с прилагането на постиженията 
на биологията и медицината: конвенция за 
правата на човека и биомедицината, както и 
антидискриминационните норми на Закона за 
защита от дискриминация. Издаването на На­
редба № 28 от 2007 г. в частта на оспорените 
правила в нарушение на Закона за здравето 
накърнява и разпоредбите на Конвенцията и 
Закона за защита от дискриминация. 
Установеното противоречие на Наредба № 28 
от 2007 г. в оспорената част на посочените зако­
нови разпоредби налага тяхната отмяна, поради 
което Върховният административен съд, състав 
на седмо отделение, на основание чл. 193 от 
Административнопроцесуалния кодекс 
Р Е Ш И : 
Отменя разпоредбите на т. 3.6.7, раздел VІ 
на приложение № 1 (Медицински стандарт 
„Асистирана репродукция“); т. 3.8.5, раздел VІ 
на приложение № 1 (Медицински стандарт „Аси­
стирана репродукция“) и т. 3.10.7, раздел VІ на 
приложение № 1 (Медицински стандарт „Асис­
тирана репродукция“) към чл. 1, ал. 1, т. 1 на 
Наредба № 28 от 20.06.2007 г. за дейности по 
асистирана репродукция, издадена от министъра 
на здравеопазването (ДВ, бр. 55 от 2007 г.).
Решението е оставено в сила с Решение 
№ 7405 от 30.05.2011 г. на петчленен състав на 
ВАС, постановено по адм. д. № 4392 от 2011 г. 
Председател: Г. Колев
6719